### **รายงานการประชุมสภาเทศบาลตำบลเกาะพะงัน**

**สมัยสามัญ สมัยที่ 2 ครั้งที่ 1 ประจำปี 2563**

### **วันพฤหัสบดี 30 เมษายน พ.ศ. ๒๕63 เวลา 10.00 น.**

**ณ ห้องประชุมสภาเทศบาลตำบลเกาะพะงัน ชั้น ๒**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายกิตติ บัวสมุย | ประธานสภาเทศบาล | กิตติ บัวสมุย |  |
| 2. | นายกันตภณ ทีปรัตนกุล | รองประธานสภาเทศบาล | กันตภณ ทีปรัตนกุล |  |
| ๓. | นายสันติ ยวนานนท์ | สมาชิกสภาเทศบาล | สันติ ยวนานนท์ |  |
| 4. | นายพงศ์จิตร จิตต์จร | สมาชิกสภาเทศบาล | พงศ์จิตร จิตต์จร |  |
| 5. | นายวีระพงศ์ คำจันทร์ | สมาชิกสภาเทศบาล | วีระพงศ์ คำจันทร์ |  |
| 6. | นายตรีวิทย์ จงจิตต์ | สมาชิกสภาเทศบาล | ตรีวิทย์ จงจิตต์ |  |
| 7. | นายโรจน์ศักดิ์ ฟ้าสิริพร | สมาชิกสภาเทศบาล | โรจน์ศักดิ์ ฟ้าสิริพร |  |
| 8. | นายพีระศิลป์ เกื้อสกุล | สมาชิกสภาเทศบาล | พีระศิลป์ เกื้อสกุล |  |
| 9. | นายอดิศักดิ์ ฐิตวัฒนกุล | สมาชิกสภาเทศบาล | อดิศักดิ์ ฐิตวัฒนกุล |  |
| 10. | นายณฤทธิ์ สมพลเดช | สมาชิกสภาเทศบาล | ณฤทธิ์ สมพลเดช |  |
| 11. | นายไพรัช พรหมเจริญ | สมาชิกสภาเทศบาล | ไพรัช พรหมเจริญ |  |
| 12. | นายสิริชัย ฟ้าสิริพร | สมาชิกสภาเทศบาล | สิริชัย ฟ้าสิริพร |  |
| 13. | นายพงศ์ธร ทองสอน | เลขานุการสภาเทศบาล | พงศ์ธร ทองสอน |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายประทีป ทวยเจริญ | นายกเทศมนตรี | ประทีป ทวยเจริญ |  |
| 2. | นายนรินทร์ วัฒนปักษ์ | รองนายกเทศมนตรี | นรินทร์ วัฒนปักษ์ |  |
| 3. | นายยงยุทธ พิริยสถิต | รองนายกเทศมนตรี | ยงยุทธ พิริยสถิต |  |
| 4. | นายสนชัย ศรีทองกุล | เลขานุการนายกเทศมนตรี | สนชัย ศรีทองกุล |  |
| 5. | นายชำนาญ จันทร์ชูกลิ่น | ปลัดเทศบาล | ชำนาญ จันทร์ชูกลิ่น |  |
| 6. | นายวิชัย นวลนิ่ม | รองปลัดเทศบาล | วิชัย นวลนิ่ม |  |
| 7. | นายธนัช ศรีแก้ว | ผอ.กองสาธารณสุขฯ | ธนัช ศรีแก้ว |  |
| 8. | นายนิลพัฒน์ ถ่ายง่วน | นักจัดการงานทะเบียนฯ | นิลพัฒน์ ถ่วยง่วน |  |
| 9. | นายสาโรจน์ ปานมาศ | ผอ.กองช่าง | สาโรจน์ ปานมาศ |  |
| 10. | นางสาวมนัสนันท์ ตันเกียรติพงัน | ผอ.กองคลัง | มนัสนันท์ ตันเกียรติพงัน |  |

- 2 -

**เริ่มประชุมเวลา 13.30 น.**

นายพงศ์ธร ทองสอน - เมื่อถึงเวลา 10.00 น. ได้มีสมาชิกสภาเทศบาล มาประชุมครบองค์ประชุม ตาม ระเบียบกระทรวงมหาดไทยว่าด้วยข้อบังคับการประชุมสภาท้องถิ่น ๒๕๔๗ แก้ไข เพิ่มเติม (ฉบับที่ ๒) พ.ศ. ๒๕๕๔ ข้อ ๒๕ แล้ว ขอเชิญประธานสภาเทศบาล ดำเนินการ

ประชุมตามระเบียบวาระการประชุม

**ระเบียบวาระที่ 1** **- เรื่องที่ประธานแจ้งให้ที่ประชุมทราบ**

นายกิตติ บัวสมุย - ด้วยทางเทศบาลมีพนักงานเข้ามาบรรจุใหม่ ผมก็ขอให้เชิญแนะนำตัวต่อสภาที่ละ คน

น.ส.ปนัดา เรืองเทพ - เรียนท่านประธานสภาที่เคารพ คณะผู้บริหาร และสมาชิกสภาผู้ทรงเกียรติทุกท่าน ดิฉันนางสาวปนัดดา เรืองเทพ บรรจุในตำแหน่งนักวิชาการคลัง รับผิดชอบงานแผนที่ภาษีค่ะ ยินดีที่ได้ร่วมงานกับทุกท่าน

น.ส.พิชญาภา ภูคำวงค์ - สวัสดีค่ะ ดิฉันนางสาวพิชญาภา ภูคำวงค์ บรรจุในตำแหน่งนักวิชาการศึกษา บรรจุเมื่อวันที่ 2 มีนาคม ดิฉันก็จะตั้งใจทำงานและใช้ความรู้มาพัฒนาเกาะพะงันให้ดีที่สุด

นายธันยกร ไชยสิทธิ์ - สวัสดีครับ ผมนายธันยกร ไชยสิทธิ์ บรรจุในตำแหน่งนักวิชาการพัสดุ บรรจุเมื่อวันที่ 2 มีนาคม กระผมจะตั้งใจทำงานและใช้ความสามารถมาพัฒนาเทศบาลให้ดีที่สุด

น.ส.อภิญญา เฟื่องฟู - สวัสดีค่ะ ดิฉันนางสาวอภิญญา เฟื่องฟู บรรจุในตำแหน่งครูผู้ช่วย โรงเรียนเทศบาลตำบลเกาะพะงัน ดิฉันก็จะตั้งใจทำหน้าที่ให้ดีที่สุด

นายกิตติ บัวสมุย - เรื่องต่อไปคือเรื่องที่ผมจะชื่นชมพนักงานของเรา ที่สามารถปฏิบัติหน้าที่ในการจัดเก็บรายได้จนสามารถจัดเก็บได้เกินร้อยล้านบาทซึ่งทำให้ผู้บริหารและสมาชิกสภาได้รับค่าตอบแทนมากขึ้น ก็ต้องขอขอบคุณพนักงาน

 - เรื่องที่สาม เรื่องแจ้งให้ทรายถึงวันและเวลาในการแจกเครื่องบริโภคให้กับผู้ที่ได้ผลกระทบจากการแพร่ระบาดของไวรัสโควิด-19 ทั้ง 7 ชุมชน หมู่ที่ 1 ตำบลบ้านใต้ในวันที่ 1 พฤษภาคม เวลา 10.00 น. ณ ศาลาท่าเทียบเรือหัวเทียน หมู่ที่ 2 บ้านในสวน วันที่ 1 พฤษภาคม เวลา 13.00-15.00 น. ณ โรงเรียนเทศบาลตำบลเกาะพะงัน หมู่ที่ 1 บ้านท้องศาลา ทั้ง 3 ชุมชน วันที่ 2 พฤษภาคม เวลา 10.00 น. ณ วัดราษฎร์เจริญ หมู่ที่ 3 บ้านมะเดื่อหวาน วันที่ 3 พฤษภาคม เวลา 10.00 น. ณ วัดมะเดื่อหวาน ทั้งนี้ ขอให้สมาชิกทุกท่านกระจายข่าวให้ชาวบ้านในพื้นที่ของท่านได้รับทราบด้วย

 - เรื่องที่สี่ คือการปรับลดลูกหนี้บำรุงท้องที่ ผู้ที่ถือเอกสารสิทธิ์ ภบท.5 จึงทำให้เงินสะสมของเทศบาลลดลง ผมจึงแจ้งให้ทราบ

 - เรื่องที่ห้า เรื่องโครงการที่ผู้บริหารและสมาชิกได้อนุมัติไปและได้ประกาศหาผู้รับเหมาไปแล้ว มีทั้งหมด 6 โครงการ ผมขอแจ้งให้ที่ประชุมทราบ โครงการที่ 1 โครงการก่อสร้างถนนคสล.สายสวนป่าซอย 1 หมู่ที่ 2 โครงการที่ 2 โครงการก่อสร้างถนน คสล.สายบ้านใน หมู่ที่ 3 โครงการที่ 3 โครงการก่อสร้างถนนคสล.สายเขาไม้งาม ช่วงที่ 1 หมู่ที่ 2 โครงการที่ 4 โครงการก่อสร้างรางระบายน้ำ ถนนหน้าโรงเรียนวัดราฎร์เจริญ โครงการที่ 5 โครงการก่อสร้างถนนทางเท้าเลียบชายทะเล หมู่ที่ 1 โครงการที่ 6 โครงการก่อสร้างถนนคสล.สายวัดเถรพริก ทั้ง 6 โครงการนี้ก็ได้ประกาศหาผู้รับจ้างไปแล้ว

-3-

**ระเบียบวาระที่ 2 - เรื่องรับรองการประชุมครั้งที่แล้ว**

นายกิตติ บัวสมุย **-** สำหรับการประชุมครั้งที่แล้ว คือ การประชุมสมัยสามัญ สมัยที่ 1 ครั้งที่ 1 ในวันที่ 25 กุมภาพันธ์ 2563 เวลา 10.00 น. ณ ห้องประชุมเทศบาลตำบลเกาะพะงัน ชั้น 2 มีท่านใดจะสอบถามเกี่ยวกับรายงานการประชุมขอเชิญ

นายกิตติ บัวสมุย - มีท่านใดขอแก้ไข เปลี่ยนแปลงไหมครับ ถ้าไม่มี ผมขอมติที่ประชุมรับรองการประชุมสภา สมัยสามัญ สมัยที่ 1 ครั้งที่ 1 ในวันที่ 25 กุมภาพันธ์ 2563

มติที่ประชุม - รับรอง 11 เสียง ไม่รับรอง – งดออกเสียง -

 - มติที่ประชุมรับรองรายงานการประชุมสภาสมัยสามัญ สมัยที่ 1 ครั้งที่ 1 ในวันที่ 25กุมภาพันธ์ 2563

**ระเบียบวาระที่ 3 - เรื่องด่วน (ถ้ามี)**

นายกิตติ บัวสมุย **-** เชิญท่านสมาชิกครับ

นายกันตภณ ทีปรัตนกุล - เรียนท่านประธานที่เคารพ ผมนายกันตภณ ทีปรัตนกุล ผมอยากให้ทางเทศบาลเตรียมตัวการแพร่ระบาดของไข้เลือดออก เพราะตอนนี้ในหลายพื้นที่มีผู้ป่วยไข้เลือดออก ผมอยากให้ 1.เตรียมการเรื่องฉีดพ่น 2. การจัดซื้อทรายอะเบทไปใส่ในบริเวณที่มีน้ำขัง และแจกจ่ายให้กับชาวบ้าน ผมได้ประสานกับทางฝ่ายสาธารณสุข ซึ่งมีผู้ป่วยแต่ ทางสาธารณสุขอำเภอไม่ได้แจ้งให้กับทางเทศบาลทราบว่ามีผู้ป่วยตรงไหนบ้าง ทำให้ชาวบ้านเกิดความหวาดกลัว เมื่อทางเทศบาลไม่ได้ไปฉีดพ่น เพราะฉะนั้นผมอยากให้ทางเทศบาลติดต่อประสานกับทางโรงพยาบาล สาธารณสุข รพสต.ให้ประสานกับผู้ที่ป่วยเป็นโรคและบริเวณที่ได้รับเชื้อให้เร็ว เพื่อให้ทางเทศบาลได้ไปพ่นฆ่าเชื้อ ณ จุดนั้น ซึ่งโรคไข้เลือดออกก็อันตรายพอๆกับโควิด ผมจึงอยากฝากเรื่องนี้ด้วย

นายกิตติ บัวสมุย - มีท่านสมาชิกท่านใดมีเรื่องด่วนอีกหรือไม่

นายพงศ์จิตร จิตต์จร - เรียนท่านประธานสภา คณะผู้บริหารและผู้เข้าร่วมประชุมทุกท่าน เรื่องด่วนของผมคืออยากให้ขุดลอกคูคลอง เพราะตอนนี้มีฝนตกลงมาบ้างแล้ว กลัวว่าจะมีสิ่งขีดขวางลำน้ำ ผมจึงฝากท่านประธานสภาไปถึงผู้บริหารให้ช่วยจัดการเรื่องนี้ด้วย เพราะชาวบ้านเกรงกลัวว่าถ้ามีฝนตกเยอะจะมีสิ่งกีดขวางทางน้ำ ขอบคุณครับ

นายกิตติ บัวสมุย - มีสมาชิกท่านใดมีเรื่องด่วนอีกหรือไม่ ถ้าไม่มีผมเข้าวาระการประชุมต่อไป

**ระเบียบวาระที่ 4 - เรื่องกระทู้ถาม (ถ้ามี)**

นายกิตติ บัวสมุย **-** เชิญท่านสมาชิกครับ

นายตรีวิทย์ จงจิตต์ - เรียนท่านประธานสภา คณะผู้บริหาร เพื่อนสมาชิกร่วมถึงท่านข้าราชการ ผมมีกระทู้ถาม

 ผมมีเรื่องที่จะถาม ในตอนนี้เรื่องที่ด่วนที่ต้องปรึกษาหารือกันคงไม่พ้นเรื่องการแพร่ระบาดของเชื้อโควิด ซึ่งในวารนะการประชุม ในญัตติ ไม่มีการเสนอเรื่องนี้ขึ้นมา เพื่อที่จะปรึกษาหารือ ว่าเราจะมีนโยบายอย่างไร จะช่วยชาวบ้านได้อย่างไร แต่ก็น่าเสียดายที่ไม่มีเรื่องนี้อยู่ในญัตติสภา ผมได้ข่าวมาว่าคณะผู้บริหารมีนโยบายที่จะแจกถุงยังชีพ แต่น่าเสียดายที่พวกผมสมาชิกสภา ไม่ได้มีส่วนร่วมในการร่วมคิดครั้งนี้ ต้องโทษท่านประธาน

- 4 -

สภา ที่ไม่ได้แจ้งให้ทางสมาชิกสภาได้ทราบ พวกผมไม่ได้มีอคติกับใคร แต่อยากจะช่วยชาวบ้านจริงๆ เรื่องนี้ควรเป็นเรื่องที่ได้ช่วยกัน ผมจึงอยากถามว่าทางคณะผู้บริหารมีนโยบายที่จะแก้ไขปัญหาเรื่องนี้อย่างไร และได้ถึงไปถึงไหนแล้ว หากท่านได้มีการสอบถามท่านจะทราบว่าผมกับทางกลุ่มอิสระก็ได้จัดทำเรื่องนี้ ฉะนั้นตอนนี้ทางคณะที่ผมที่ได้ร่วมกันทำกับทั้งองค์กรอิสระ และชาวต่างชาติ ได้ตั้งโรงครัวตรงนั้น เพราะทราบว่าทางเทศบาลและทางกาชาดจะมาช่วยตรงจุดนี้ ในส่วนของคณะที่ผมทำอยู่จะเสริมในส่วนที่ทางรัฐเข้าไม่ถึงจะได้ครอบคลุม แต่หากว่าเราได้เข้ามาคุยกันก่อนในส่วนนี้เราก็สามารถที่จะทำร่วมกันได้เลย ผมจึงฝากถามถึงคณะผู้บริหารว่าได้ดำเนินการไปถึงไหนอย่างไรแล้ว ขอบคุณครับ

นายกิตติ บัวสมุย - เชิญท่านนายกฯ

นายประทีป ทวยเจริญ - เรื่องที่ท่านสมาชิกได้สอบถามมานั้น ผมก็ยอมรับและขอโทษด้วยที่ไม่ได้เชิญพวกท่านเข้าประชุมร่วมด้วย เนื่องจากเป็นเรื่องที่เร่งด่วน ก็ต้องมีการเตรียมการตั้งแต่ที่อำเภอ มาร่วมกับทางเทศบาล ก็ต้องไปดูแลกันที่ท่าเรือเพื่อคัดกรองนักท่องเที่ยวที่เข้ามาเกาะพะงัน จึงไม่ได้เชิญประชุมร่วมกันกับทางสภาว่าเราจะมีนโยบายในการแก้ปัญหาและรับมือเกี่ยวกับเรื่องนี้อย่างไร ผมก็เข้าไปดูที่ท่าเรือเป็นประจำ ซึ่งทางเทศบาลเองก็ได้ส่งพนักงานของเราไปช่วย ณ จุดคัดกรองตรงนั้นผมกับทางรองยงยุทธก็ได้ช่วยเหลือในส่วนที่ขาดกับจุดตรวจที่ท่าเรือตรงนั้น ซึ่งตอนนี้ทางหมู่บ้านต่างๆก็ได้มาช่วยที่จุดคัดกรองตรงนั้น ผมก็ต้องขอโทษที่ไม่ได้เชิญประชุมปรึกษาหารือในเรื่องตรงนั้น

นายยงยุทธ พิริยสถิต - เรียนท่านประธานสภาและเพื่อนสมาชิกทุกท่านครับ เรื่องที่เพื่อสมาชิกได้กระทู้ถามเรื่องการจัดการกับการแพร่ระบาดของเชื้อโควิด ซึ่งเรื่องนี้ผมได้รับมอบหมายจากท่านนายกก่อนที่รัฐบาลจะการประกาศ ผมก็ได้ประชุมร่วมกับปลัดสมชาย ผอ.โรงพยาบาล เกาะพะงัน เมื่อประชุมที่โรงพยาบาลเสร็จ ผมก็ได้เรียกประชุมข้าราชการของเราทั้งหมด และได้สั่งการให้มีการออกคำสั่งแต่งตั้งพนักงานของเทศบาล เพื่อร่วมปฏิบัติหน้าที่ ณ จุดคัดกรองที่ท่าเรือเกาะพะงัน เราก็ได้ร่วมมือกันเพื่อให้เกาะพะงันของเราปลอดเชื้อขึ้นมาได้ ผมก็ขอโทษที่ไม่ได้เชิญประชุมเพื่อปรึกษาหารือกัน ในส่วนของถุงยังชีพก็เหมือนกัน เมื่อรับหนังสือมาทางคณะผู้บริหารก็เรียกประชุมข้าราชการเพื่อวางกรอบแนวทางในการจัดการเรื่องนี้เพื่อให้ประชาชนที่ได้รับผลประทบ ผมก็ขอเรียนแจ้งกับเพื่อนสมาชิกว่าเราจะเริ่มแจกถุงยังกันในวันศุกร์ที่ 1 ที่ท่าเรือหัวเทียน หากเพื่อนสมาชิกท่านใดไม่ติดธุระอะไรก็ขอเรียนเชิญ และในวันอื่นๆก็ตามที่ท่านประท่านได้แจ้งไปในเบื้องต้น ผมก็ขอกล่าวกับที่ประชุมเพียงแค่นี้

นายกิตติ บัวสมุย - ขอบคุณท่านนายกและท่านรองนายกฯ ที่ได้ชี้แจงเรื่องนี้ มีสมาชิกท่านใดมีเรื่องกระทู้ถามอีกหรือไม่

นายตรีวิทย์ จงจิตต์ - ขอบคุณท่านนายกและท่านรองนายกที่ชี้แจงนะครับ อาจจะหลงประเด็นไปบ้าง ประเด็นหนึ่งที่ผมได้ตั้งกระทู้ถามไปคือผมอยากให้เราทุกคนได้ร่วมกันปรึกษาหารือ ผมถามไปถึงนโยบายที่จะแก้ไขในเรื่องนี้ ผมจับประเด็นได้เรื่องถุงยังชีพ แต่ผมหมายถึงว่าก่อนที่จะมีการแจกถุงยังชีพ ผมทราบถึงปัญหาที่ทางเทศบาลได้เผชิญ ทั้งความวุ่นวายในการแจก และคุณสมบัติของผู้มีสิทธิ์ได้รับ ผมกับคณะอิสระก็เจอปัญหาเหล่านี้เช่นกัน หากเราได้ประชุม

- 5 -

ปรึกษาหารือกัน ผมก็ได้นำปัญหาที่ผมได้เจอมาบอกกับผู้บริหาร เพื่อความช่วยเหลือดังกล่าวจะถึงกับผู้ที่เดือดร้อนจริงๆ หลังจากนี้พวกผมก็จะร่วมกับพวกท่านเพื่อจะแก้ปัญหาที่จะเกิดขึ้น ขบอบคุณครับ

นายกิตติ บัวสมุย - มีสมาชิกท่านใด มีกระทู้ถามอีกหรือไม่ ความจริงเรื่องนี้ท่านรองนรินทร์ก็ได้กล่าวไว้บ่อยๆ เรื่องการบริหารงานภายใต้การมีส่วนร่วม ให้มีการปรึกษาหารือกัน หากไม่มีสมาชิกท่านใดมีเรื่องกระทู้ถามผมขอเข้าระเบียบวาระต่อไป

**ระเบียบวาระที่ 5 -**  **เรื่องขออนุมัติโอนงบประมาณรายจ่าย ประจำปี 2563**

นายกิตติ บัวสมุย - เชิญท่านนายกครับ

นายประทีป ทวยเจริญ - ด้วยข้าพเจ้า นายประทีป ทวยเจริญ นายกเทศมนตรีตำบลเกาะพะงัน เสนอญัตติขออนุมัติโอนเทศบัญญัติงบประมาณรายจ่ายประจำปี ๒๕๖๓ โดยมีรายละเอียดดังนี้ โอนลดเทศบัญญัติงบประมาณรายจ่าย ประจำปี ๒๕๖๓ ของสำนักปลัดเทศบาล แผนงานบริหารงานทั่วไป งานบริหารทั่วไป หมวดเงินเดือน ประเภทเงินเดือนพนักงานเทศบาล ตั้งไว้ ๖,๕๔๖,๕๔๐.- บาท งบประมาณคงเหลือ ๒,๖๕๑,๕๙๖.- บาท ขอโอนลด ๗๖๒,๙๐๐.- บาท เพื่อโอนเพิ่มในเทศบัญญัติงบประมาณรายจ่าย ประจำปี ๒๕๖๓ ของสำนักปลัดเทศบาล แผนงานบริหารงานทั่วไป งานบริหารทั่วไป หมวดค่าครุภัณฑ์ ขอโอนเพิ่ม ๗๖๒,๙๐๐.- บาท โดยมีรายละเอียดดังนี้

**๑. ประเภทครุภัณฑ์การเกษตร**

**๑.๑ ค่าจัดซื้อปั้มน้ำอัตโนมัติ งบประมาณ ๗,๙๐๐ บาท** เพื่อจ่ายเป็นค่าจัดซื้อปั้มน้ำอัตโนมัติ ขนาดกำลังไฟฟ้าไม่น้อยกว่า ๒๕๐ วัตต์ ระยะส่งน้ำไม่น้อยกว่า ๒๐ เมตร พร้อมติดตั้ง จำนวน ๑ ตัว จัดซื้อตามราคาท้องตลาดเนื่องจากไม่มีในบัญชีราคามาตรฐานครุภัณฑ์

**๒. ประเภทครุภัณฑ์ไฟฟ้าและวิทยุ**

**๒.๑ ค่าจัดซื้อชุดเครื่องเสียงห้องประชุมแบบไร้สาย งบประมาณ 3๗๐,๐๐๐ บาท** เพื่อจ่ายเป็นค่าจัดซื้อชุดเครื่องเสียงห้องประชุมแบบไร้สาย จำนวน ๑ ชุด ประกอบด้วย

- ชุดเครื่องควบคุมไมค์ประชุมไร้สาย จำนวน ๑ เครื่อง จำนวน 1 ชุด

- [ชุดไมค์ประชุมไร้สาย](http://www.seangpaisan.com/%E0%B8%8A%E0%B8%B8%E0%B8%94%E0%B9%84%E0%B8%A1%E0%B8%84%E0%B9%8C%E0%B8%9B%E0%B8%A3%E0%B8%B0%E0%B8%8A%E0%B8%B8%E0%B8%A1%E0%B9%84%E0%B8%A3%E0%B9%89%E0%B8%AA%E0%B8%B2%E0%B8%A2)สำหรับประธาน CONFERENCE MICROPHONE

Chairman Unit 1 ตัว

- [ชุดไมค์ประชุมไร้สาย](http://www.seangpaisan.com/%E0%B8%8A%E0%B8%B8%E0%B8%94%E0%B9%84%E0%B8%A1%E0%B8%84%E0%B9%8C%E0%B8%9B%E0%B8%A3%E0%B8%B0%E0%B8%8A%E0%B8%B8%E0%B8%A1%E0%B9%84%E0%B8%A3%E0%B9%89%E0%B8%AA%E0%B8%B2%E0%B8%A2)สำหรับผู้เข้าร่วมประชุม CONFERENCE

MICROPHONE Delegate Unit จำนวนไม่น้อยกว่า 18 ตัว

- เครื่องชารตแบตเตอรรี่ 1 ชุด พร้อมถ่าน จำนวน ๑ เครื่อง

- เครื่องขยายเสียงพร้อมระบบจัดการ จำนวน ๑ เครื่อง

- ลำโพงติดผนัง ขนาดไม่น้อยกว่า ๘ นิ้ว จำนวน ๒ คู่

 - วัสดุ และอุปกรณ์ต่อพ่วง พร้อมดำเนินการติดตั้ง

(จัดซื้อตามราคาท้องตลาดเนื่องจากไม่มีในบัญชีราคามาตรฐานครุภัณฑ์)

**2.2. ค่าจัดซื้อเครื่องรับส่งวิทยุชนิดมือถือ งบประมาณ ๑๒๐,๐๐๐ บาท** เพื่อจ่ายเป็นค่าจัดซื้อเครื่องรับส่งวิทยุชนิดมือถือ ขนาดกำลังไฟฟ้าไม่น้อยกว่า ๕ วัตต์ จำนวน ๑๐ ตัว จัดซื้อตามบัญชีราคามาตรฐานครุภัณฑ์ ประจำปี ๒๕๖๒

 **- 6 -**

**๓. ประเภทครุภัณฑ์โฆษณาและเผยแพร่**

**๓.๑ ค่าจัดซื้ออุปกรณ์บันทึกภาพ-ถ่ายทอดสด งบประมาณ ๑7๐,๐๐๐ บาท** เพื่อจ่ายเป็นค่าจัดซื้ออุปกรณ์บันทึกภาพ-ถ่ายทอดสดการประชุม และกิจกรรมต่างๆ จำนวน ๑ ชุด ประกอบด้วย

- กล้องบันทึกวิดีโอ เซนเซอร์ Exmor R CMOS ซูมออปติคอล  หน้าจอแสดงผล Xtra Fine LCD™ ขนาด 7.5 ซม. (3.0 type) (921,600 จุด) กว้าง (16:9)

- กล้องถ่ายทอดสด เลนส์ ZEISS® Tessar ประเภทเซนเซอร์ เซนเซอร์ "Exmor R"m พร้อมอุปกรณ์ รีโมท Live-View RM-LVR3

- ขาตั้งกล้องระบบแพน หัวน้ำมันฐานแบบคู่ รับน้ำหนัก 4 กิโลกรัม สกรูยึดแผ่น 1/4 "พร้อมขาวิดีโอ มุม 360 ° ปรับระดับน้ำ

- กล่องแปลงสัญญาน Advanced Photo Systems : HDMI TO USB 3.0

CONVERTER รุ่นที่ 2 PLUG N PLAY Support Software : OBS / Wirecast / ETC. HDMI Input

- กล่องแปลงสัญญาน FEBON UVC HDMI capture card 168 PLUS UVC

(win7, win8, MAC OS) Android windows Directshow USB 2.0 input HDMI วิดีโอ UVC / UAC UVC: HD TV CAM เสียง UAC: HD TV CAM

- เครื่องบันทึกเสียง Handy Mixer and Recorder รองรับสัญญาณ XLR/TRS

4 แชนแนล บันทึกพร้อมกันได้สูงสุด 6 แชนแนล ความละเอียดสูงสุด 24 บิท 96 kHz สามารถใช้เป็น USB Audio Interface ได้ บันทึกลง SDXC Card รองรับ SDXC SDHC ความจุสูงถึง 128 GB

- จอแสดงผล 2 นิ้ว LCD color 320\*240 pixel

- สวิทเชอร์สลับสัญญาณภาพขนาดพกพา อินพุต 4 x HDMI ประเภท A 1 x L

/ R คู่ RCA 1 x แจ็คสเตอริโอขนาดเล็ก, ไมค์ (รองรับการเสียบไฟ) เอาท์พุต 2 x HDMI 1 x L / R RCA 1 x แจ็คสเตอริโอขนาดเล็ก อินพุต 1 x MIDI 1 x MIDI เอาต์พุต / ถึง 1 x USB B (รีโมทควบคุมจาก PC)

- ตัวแยกสัญญาณ HDMI 4 PORT HDMI SPLITTER เชื่อมต่อแหล่งสัญญาณ

HDMI เข้ากับจอแสดงผล HDMI สี่จอในเวลาเดียวกัน

- สายสัญญาณ XLR ตัวผู้ ออก TRS 6.3 มม. ตัวผู้ ใช้ต่อ mixer ออกเครื่องขยายเสียง (phone) เส้นผ่าศูนย์กลางสาย 6 mm. ความยาว 10 เมตร

- สายสัญญาณ XLR ตัวผู้ ออก TRS 6.3 มม. ตัวผู้ ใช้ต่อ mixer ออกเครื่องขยายเสียง (phone) เส้นผ่าศูนย์กลางสาย 3.5 mm. ความยาว 10 เมตร

- สายแปลงสัญญาณภาพ Female Adapter cable Micro HDMI to HDMI Supports 4K, 3D, Ethernet and Audio Return

- สาย Micro HDMI TO HDMI แบบอ่อน ความยาว 10 เมตร

- สาย Micro HDMI TO HDMI แบบอ่อน ความยาว 5 เมตร

- สาย Mini HDMI TO HDMI แบบอ่อน ความยาว 10 เมตร

- สาย Mini HDMI TO HDMI แบบอ่อน ความยาว 5 เมตร

 - 7 -

- สาย HDMI แบบอ่อน ความยาว 10 เมตร

- สาย HDMI แบบอ่อน ความยาว 5 เมตร

- ตัวแปลง Micro HDMI TO HDMI จำนวน 4 ตัว

- สาย OTG for Android จำนวน 1 เส้น

- สาย OTG for iOS จำนวน 1 เส้น

- สาย AC Power DC Coupler จำนวน 4 เส้น

- มอนิเตอร์ Preview HDMI 19”

- Software ติดตั้งพร้อมใช้งาน

 - สายสัญญาณ และวัสดุอุปกรณ์ต่อพ่วงอื่นๆ พร้อมดำเนินการติดตั้ง

(จัดซื้อตามราคาท้องตลาดเนื่องจากไม่มีในบัญชีราคามาตรฐานครุภัณฑ์)

**๓. ประเภทครุภัณฑ์สำนักงาน**

**๓.๑ ค่าจัดซื้อซุ้มเฉลิมพระเกียรติพระบาทสมเด็จพระวชิรเกล้าเจ้าอยู่หัว งบประมาณ 95,๐๐๐ บาท** เพื่อจ่ายเป็นค่าจัดซื้อซุ้มเฉลิมพระเกียรติพระบาทสมเด็จพระวชิรเกล้าเจ้าอยู่หัวจำนวน ๑ ชุด พร้อมติดตั้ง ประกอบด้วย

- กรอบไฟเบอร์กลาส ขนาดวัดด้านนอกกรอบ ขนาดไม่น้อยกว่า 220 x 3๗0 ซม.

- ตราสัญลักษณ์ ขนาดไม่น้อยกว่า ๖0 ซม.

- องค์ครุฑ ขนาดไม่น้อยกว่า 50 ซม.

- พานพุ่มเงิน และพานพุ่มทอง ขนาดไม่น้อยกว่า 110 ซม.

- ฐานเหล็กพับขึ้นรูปสีทอง ขนาดสูงไม่น้อยกว่า 1๐0 x ด้านหน้ายาวไม่น้อยกว่า 3๐0

 x ด้านข้างลึกไม่น้อยกว่า 8๐ ซม.

- ป้ายทรงพระเจริญ ขนาดไม่น้อยกว่า 1๕0 ซม.

- ป้ายชื่อเทศบาลตำบลเกาะพะงัน ขนาดไม่น้อยกว่า ๑๕๐ ซม.

- ภาพพระบรมฉายาลักษณ์พระบาทสมเด็จพระวชิรเกล้าเจ้าอยู่หัว

- วัสดุอุปกรณ์อื่นๆ พร้อมดำเนินการติดตั้ง

(จัดซื้อตามราคาท้องตลาดเนื่องจากไม่มีในบัญชีราคามาตรฐานครุภัณฑ์)

อาศัยอำนาจตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ แก้ไขเพิ่มเติมถึง (ฉบับที่ ๓) พ.ศ. ๒๕๔๓ หมวด ๔ การโอนและแก้ไขเปลี่ยนแปลงงบประมาณ ข้อ ๒๗ การโอนงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

จึงเรียนมาเพื่อทราบ และพิจารณานำเข้าที่ประชุมสภาท้องถิ่นพิจารณาอนุมัติต่อไป

นายกิตติ บัวสมุย - สมาชิกท่านใดมีเรื่องจะสอบถามในรายละเอียดอีกหรือไม่ เชิญครับ

นายตรีวิทย์ จงจิตต์ - เรียนท่านประธานสภา เพื่อนสมาชิกอีกครั้ง ผมมีเรื่องท้วงติงในโครงการที่จะโอนงบ ท้วงติงเพื่อที่ผมได้เสนอไปปรับในการซื้ออุปกรณ์เพื่อให้ได้ประโยชน์สูงสุด ในข้อ 2.2 เครื่องรับส่งวิทยุมือถือ งบประมาณ 120,000 บาท ในการจัดซื้อสามารถเปลี่ยนแปลงในการจัดซื้ออุปกรณ์ได้ไหม ถ้าเปลี่ยนแปลงได้ ผมจะเสนอ เท่าที่ผมอ่านสเป็คมันคือวิทยุรับส่งสัญญาณใช่ไหมครับ ผมเคยเห็นเป็นวอโทรศัพท์ที่สามารถเล่นไลน์ได้ ซึ่ง

- 7 -

สามารถวอไปถึงกรุงเทพได้ สเปคดีกว่านี้ ราคาถูกกว่านี้ หากเราใช้เครื่องมือประเภทนั้นเราก็สามารถทั้งโทร ทั้งไลน์ และทั้งวอ เครื่องประมาณ 3,000 บาท ผมไม่แน่ใจว่าราคานี้หรือไม่ ซึ่งการใช้วิทยุสื่อสารแบบนี้จะมีปัญหาเรื่องสัญญาณ หากจะสื่อสารกันระหว่างท้องศาลากับโฉลกหลำก็ไม่ถึงกันแล้ว แต่ถ้าใช้สัญญาณ Internet เราสามารถสื่อสารถึงกรุงเทพได้เลย ผมก็อยากให้ไปดูสเปคเนื้องานตรงนั้น อีกเรื่องคืออุปกรณ์ในห้องประชุมสภา ผมอยากเสนอเครื่องรับที่สามารถส่งสัญญาณ Blue Tooth ได้ เพื่อใช้ในการส่งภาพขึ้นหน้าจอในการนำเสนอในการประชุมได้ และผมขอเสริมเพิ่มคอมพิวเตอร์อีก 1 ตัว เพื่อให้สมาชิกสภาใช้ในการนำเสนอข้อมูลในการประชุม

นายกิตติ บัวสมุย - ผมเคยเห็น ที่ท่าน สท.ตรีวิทย์พูดมา แต่ผมก็ไม่แน่ใจเรื่องการจ่ายรายเดือน ท่าน ผอ.กองคลังครับสามารถซื้อนอกมาตรฐานครุภัณฑ์ได้หรือเปล่า

น.ส.มนัสนันท์ ตันเกียรติพงัน – สามารถซื้อได้ โดยการสืบราคาตามท้องตลาดได้

นายกันตภณ ทีปรัตนกุล - ก็ลองพิจารณาดู แบบไหนก็ได้ให้ง่ายกับพนักงานที่ปฏิบัติแบบที่ท่านสท.ตรีวิทย์เสนอมานั้น ผมก็ไม่ทราบว่าสามารถซื้อขาดได้ หรือต้องเสียรายเดือน ก็อยากให้จัดซื้อได้เร็วๆ เพื่อให้ฝ่ายบรรเทาสาธารณภัยได้ใช้งาน อพปร.ก็ออกปฏิบัติงานในตอนกลางคืน ก็สามารถใช้วิทยุสื่อสารนี้ได้

นายกิตติ บัวสมุย - มีท่านใดจะซักถามอีกไหมครับ ถ้าไม่มีผมขอมติ

 - สมาชิกท่านใดเห็นชอบอนุมัติโอนงบประมาณรายจ่ายประจำปี 2563 ยกมือครับ สมาชิกท่านใดไม่เห็นชอบ ยกมือครับ ท่านใดงดออกเสียงยกมือครับ

มติที่ประชุม - เห็นชอบ 11 ไม่เห็นชอบ – งดออกเสียง - เสียง

- ที่ประชุมเห็นชอบอนุมัติงบประมาณรายจ่าย ประจำปี 2563

**ระเบียบวาระที่** 6 - **เรื่องขอความเห็นชอบจ่ายขาดเงินสะสม ประจำปี 2563**

นายกิตติ บัวสมุย - เชิญท่านนายกฯ

นายประทีป ทวยเจริญ - ด้วยข้าพเจ้า นายประทีป ทวยเจริญ นายกเทศมนตรีตำบลเกาะพะงัน ขอเสนอญัตติขอความเห็นชอบจ่ายขาดเงินสะสมที่เทศบาลเก็บรักษาไว้เอง เพื่อจ่ายในการดำเนินการตามอำนาจหน้าที่ จำนวน ๑๖,๑๘๑,๙๖๕.๘๕.- บาท (- สิบหกล้านหนึ่งแสนแปดหมื่นหนึ่งพันเก้าร้อยหกสิบห้าบาทแปดสิบห้าสตางค์.-) โดยมีรายละเอียดดังนี้

**1. โครงการปรับปรุงภูมิทัศน์ท่าเทียบเรือท้องศาลา** หมู่ที่ 1 ตำบลเกาะพะงัน งบประมาณ 8,332,765.85 บาท โดยทำการก่อสร้างรายละเอียดดังนี้

1.1 ก่อสร้างถนน คสล.ขนาดกว้าง 6.00 เมตร ยาว 140 เมตร หนา 0.15 เมตร หรือพื้นที่ไม่น้อยกว่า 1,890 ลูกบาศก์เมตร

1.2 ก่อสร้างบ่อพัก คสล.ขนาด 1.00 x 1.05 เมตร ลึกเฉลี่ย 1.50 เมตร จำนวน 22 บ่อ

1.3 งานท่อระบายน้ำคสล.(มอก.) ชั้น 3 ขนาดเส้นผ่าศูนย์กลาง 0.40 เมตร จำนวน 240 ท่อน

- 8 -

1.4 ก่อสร้างคันหินสำเร็จรูป ขนาด 0.15 x 0.30 เมตร ยาว 835 เมตร

1.5 งานผิวคอนกรีตพิมพ์ลาย ขนาดกว้าง 0.90 เมตร หนา 0.05 เมตร ยาว 467 เมตร หรือพื้นที่ไม่น้อยกว่า 420 ตารางเมตร

1.6 งานเรียงหินใหญ่คละขนาดสันเขื่อนกว้าง 1.00 เมตร ยาว 365.00 เมตร สูงเฉลี่ย 3.00 เมตร ลาดเอียง 1:1 ปริมาตรไม่น้อยกว่า 2,737 ลูกบาศก์เมตร

1.7 งานขุดลอกตะกอนดินช่วงที่ 1 ขนาดกว้าง 55.00 เมตร ยาว 200 เมตร ลึกเฉลี่ย 0.90 เมตร ปริมาตรไม่น้อยกว่า 9,900 ลูกบาศก์เมตร

1.8 งานขุดลอกตะกอนดิน ช่วงที่ 2 ขนาดกว้าง 6.00-8.00 เมตร ยาว 385 เมตร ลึกเฉลี่ย 1.00 เมตร ปริมาตรดินไม่น้อยกว่า 2,772 ลูกบาศก์เมตร

1.9 งานถมดินตะกอนที่ได้จากการขุด จำนวน 2 จุด ปริมาตรดินถม 11,497 ลูกบาศก์เมตร

 (รายละเอียดตามแบบแปลนเทศบาลตำบลเกาะพะงัน)

**๒. โครงการปรับปรุงภูมิทัศน์ท่าเทียบเรือหัวเทียน หมู่ที่ ๑ ตำบลบ้านใต้** (ก่อสร้างกำแพงกันดินเสาเข็ม คสล. และวางแผ่นพื้น) งบประมาณตั้งไว้ ๕,๑๘๕,๐๐๐ บาท โดยทำการก่อสร้าง มีรายละเอียดดังนี้

- งานก่อสร้างเสาเข็ม คสล. (รูปตัวไอ) ขนาด ๐.๒๒x๐.๒๒x๘.๐๐ เมตร รับน้ำหนักปลอดภัยได้ ๑๕-๒๐ ตัน จำนวน ๑๙๕ ต้น

- งานแผ่นพื้นสำเร็จรูป พื้นที่รวม ๑,๔๓๒.๕๐ ตารางเมตร หนา ๐.๐๕ เมตร ยาว ๓.๐๐ เมตร

 - งานขุดดินตั้งคัน ปริมาตรรวมไม่น้อยกว่า ๘,๘๑๗ ลูกบาศก์เมตร

- งานทิ้งหินใหญ่เส้นผ่าศูนย์กลาง ๐.๓๐-๐.๘๐ เมตร ปริมาตรรวมไม่น้อยกว่า ๒,๔๕๐ ลูกบาศก์เมตร

 (รายละเอียดตามแบบแปลนเทศบาลตำบลเกาะพะงัน)

๓. **โครงการก่อสร้างถนนลูกรังสายท่านุ้ย** หมู่ที่ ๓ ตำบลเกาะพะงัน งบประมาณตั้งไว้ ๔๐๓,๐๐๐ บาท โดยทำการก่อสร้าง รายละเอียดดังนี้

- งานก่อสร้างถนนลูกรังขนาดกว้าง ๔.๐๐-๕.๐๐ เมตร ยาว ๔๘๗ เมตร พื้นที่ไม่น้อยกว่า ๒,๒๔๘ ตารางเมตร

- งานฝังท่อระบายน้ำ คสล. เส้นผ่าศูนย์กลาง ๐.๖๐ เมตร (มอก.ชั้น ๓) จำนวน ๑๔ ท่อน

- งานก่อสร้างท่อลอดเหลี่ยม คสล. ขนาดกว้าง ๓.๐๐ เมตร ยาว ๖.๐๐ เมตร ลึก ๑.๘๐ เมตร พร้อมทำแผงปากท่อ

 (รายละเอียดตามแบบแปลนเทศบาลตำบลเกาะพะงัน)

 **- 9 -**

**4. โครงการก่อสร้างถนน คสล. สายเขาไม้งาม ช่วงที่ 2** หมู่ที่ 2 ตำบลเกาะพะงัน งบประมาณ 2,261,200 บาท เพื่อจ่ายเป็นค่าก่อสร้างถนนคสล. เขาไม้งาม ช่วงที่ ๒ ขนาดกว้าง 5.00 เมตร หนา 0.15 เมตร ยาว 537.00 เมตร พื้นที่ คสล.ไม่น้อยกว่า 2,685 ตารางเมตร พร้อมถมดินไหล่ทางลูกรัง (รายละเอียดตามแบบแปลนเทศบาลตำบลเกาะพะงัน)

 จึงเรียนมาเพื่อพิจารณานำเข้าที่ประชุมสภาท้องถิ่นพิจารณาให้ความเห็นชอบต่อไป

นายกิตติ บัวสมุย - มีสมาชิกท่านใดจะสอบถามในโครงการที่จ่ายขาดเงินสะสมหรือไม่ เพราะมี 2 โครงการที่เคยเข้าสภามาแล้ว และมีอีก 2 โครงการที่เพิ่มขึ้นมาใหม่

นายตรีวิทย์ จงจิตต์ - เรียนท่านประธานสภา คณะผู้บริหารและเพื่อนสมาชิกทุกท่านครับ สำหรับญัตติจ่ายขาดเงินสะสม ขอบคุณคณะผู้บริหาร ที่ได้ร่วมกันพูดคุยรับฟัง ซึ่งได้ออกมาเป็นโครงการในลักษณะนี้ที่ได้ร่วมพูดคุยกันแล้ว แต่ผมขอฝากว่าต่อจากนี้ไปในการการจ่ายขาดเงินสะสมขอให้เป็นเรื่องเกี่ยวกับการแพร่ระบาดของเชื้อไวรัสโควิด เพียงอย่างเดียว นี้คือขอเสนอแนะขอผม เพราะจากการที่ได้คุยกับท่านรองนายกทั้งสองท่าน เรื่องสาธารณูปโภค โครงสร้างพื้นฐานก็ยังสำคัญแต่ตอนนี้เรื่องที่สำคัญที่สุดคือเรื่องการแพร่ระบาดของเชื้อไวรัสวิด ซึ่งปัญหาต่อไปคือเรื่องเศรษฐกิจ เรื่องปากท้องของประชาชน เพราะในความคิดเห็นของผมการแพร่ระบาดนี้น่าจะอยู่ไม่ต่ำกว่า 3 ปี แล้วเกาะพะงัน เป็นเมืองท่องเที่ยว ชาวบ้าน ประชาชนในเกาะย่อมได้รับผลกระทบ ฉะนั้นจึงต้องมีการแก้ปัญหาและช่วยเหลือประชาชนในส่วนนี้ เราจะต้องเก็บเงินเพื่อแก้ปัญหาเฉพาะต่อไปให้เยอะที่สุด ผมขอเสนอแนะแค่นี้ครับ ขอบคุณครับ

นายกิตติ บัวสมุย - มีสมาชิกท่านอื่นอีกไหมครับ

นายยงยุทธ พิริยสถิต - ผมขอขอบคุณเพื่อนสมาชิกที่ได้แนะนำมา ผมในฐานะคณะผู้บริหารตระหนักดีเรื่องการแพร่ระบาดของเชื้อไวรัสโควิด สิ่งใดที่ระเบียบทางราชการเปิดให้ทำคณะผู้บริหารก็ทำทันที อย่างเรื่องถุงยังชีพ เมื่อมีหนังสือมาว่าเทศบาลวสามารถทำได้ สามารถช่วยเหลือได้ ทางคณะผู้บริการก็สั่งการทำทันที เพื่อบรรเทาความเดือดร้อนของประชาชนในพื้นที่ ส่วนเรื่องการบริหารจัดการที่เพื่อนสมาชิกได้แนะนำมา ผมก็รับฟัง ทางคณะผู้บริหารเองก็ได้จัดทำในกรอบของระเบียบที่สามารถทำได้ เงินคงคลังก็ต้องเก็บเอาไว้ และการใช้งบประมาณก็เพื่อนประชาชนทั้งหมด เรื่องที่ท่านสมาชิกสภาจะอนุมัติ หรือไม่อนุมัติก็เป็นดุลยพินิจของเพื่อนสมาชิก ผมก็ขอกล่าวเพียงแค่นี้

นายนรินทร์ วัฒนปักษ์ - เรียนท่านประธานสภา เพื่อนสมาชิกและผู้เข้าร่วมประชุมทุกท่านครับ สำหรับญัตติที่ท่านนายกได้นำเสนอมานั้น ผมขอเรียนว่ามีโครงการที่ขาดหายไปจากที่ได้คุยกันไว้ครั้งก่อน 2-3 โครงการ เช่นโครงการที่แก้ปัญหาน้ำท่วมบริเวณดอนทราย ผมก็เลยใช้งบจ้างเหมาบริการได้แก้ปัญหาตรงนั้นโดยการทำธนาคารน้ำใต้ดิน ส่วนโครงการถนนข้างโรงเรียนเกาะพะงัน ก็รอเอกสารให้ชัดเจนอย่างที่เพื่อนสมาชิกได้แนะนำมา ในส่วนของโครงการท่าเรือหัวเทียน ผมก็ได้แก้ไขตมที่เพื่อนสมาชิกแนะนำมาและจะได้เข้าให้สมาชิกสภาได้พิจารณาในรอบหลัง ผมก็เรียนแจ้งในที่ประชุมแค่นี้ ขอบคุณครับ

นายกิตติ บัวสมุย - ขอบคุณท่านรองนรินทร์ มีสมาชิกท่านใดมีเรื่องสอบถามอีกหรือไม่

- 10 -

- ถ้าไม่มีผมขอมติ โดยผมจะขอมติที่ละโครงการ

นายกิตติ บัวสมุย - โครงการที่ 1 โครงการปรับปรุงภูมิทัศน์ท่าเทียบเรือท้องศาลา หมู่ที่ 1 ตำบลเกาะพะงัน งบประมาณ 8,332,765.85 บาท

มติที่ประชุม - เห็นชอบ 11 เสียง ไม่เห็นชอบ – งดออกเสียง –

 - เห็นชอบให้มีการปรับปรุงภูมิทัศน์ท่าเทียบเรือท้องศาลา หมู่ที่ ๑ ตำบลกาะพะงัน

นายกิตติ บัวสมุย - โครงการที่ 2 โครงการปรับปรุงภูมิทัศน์ท่าเทียบเรือหัวเทียน หมู่ที่ ๑ ตำบลบ้านใต้ (ก่อสร้างกำแพงกันดินเสาเข็ม คสล. และวางแผ่นพื้น) งบประมาณตั้งไว้ ๕,๑๘๕,๐๐๐ บาท

มติที่ประชุม - เห็นชอบ 11 เสียง ไม่เห็นชอบ – งดออกเสียง –

 - เห็นชอบโครงการปรับปรุงภูมิทัศน์ท่าเทียบเรือหัวเทียน หมู่ที่ ๑ ตำบลบ้านใต้

นายกิตติ บัวสมุย - โครงการที่ ๓. โครงการก่อสร้างถนนลูกรังสายท่านุ้ย หมู่ที่ ๓ ตำบลเกาะพะงัน งบประมาณตั้งไว้ ๔๐๓,๐๐๐ บาท

มติที่ประชุม - เห็นชอบ 11 เสียง ไม่เห็นชอบ – งดออกเสียง –

 - เห็นชอบโครงการก่อสร้างถนนลูกรังสายท่านุ้ย หมู่ที่ ๓ ตำบลเกาะพะงัน

นายกิตติ บัวสมุย - โครงการที่ 4 **โครงการก่อสร้างถนน คสล. สายเขาไม้งาม ช่วงที่ 2** หมู่ที่ 2 ตำบลเกาะพะงัน งบประมาณ 2,261,200

มติที่ประชุม - เห็นชอบ 11 เสียง ไม่เห็นชอบ – งดออกเสียง –

 - เห็นชอบโครงการก่อสร้างถนน คสล. สายเขาไม้งาม ช่วงที่ ๒ หมู่ที่ ๒ ตำบลเกาะพะงัน

**ระเบียบวาระที่** 7 - **เรื่องอื่นๆ**

นายกิตติ บัวสมุย - เชิญท่านสมาชิกสภา

นายกันตภณ ทีปรัตนกุล - ผมขอเสนอเกี่ยวกับการแจกถุงยังชีพ ผมได้ปรึกษากับท่านปลัดแล้ว ว่าควรที่จะเปิดให้ผู้ที่มีรายชื่อตกหล่นจากรอบแรกได้ลงชื่อเพื่อเข้ารับการช่วยเหลือ และอยากให้ประชาสัมพันธ์ถึงประชากรแฝงที่เข้าอยู่ในเกาะพะงันเป็นเวลานานแล้วแต่ยังไม่ได้ย้ายชื่อเข้ามาอยู่ในเขตเกาะพะงัน เพื่อให้พวกเขาเหล่านั้นได้มีสิทธิ์ได้รับการช่วยเหลือด้วย

นายตรีวิทย์ จงจิตต์ - สำหรับโครงการที่ผ่านไป ขอให้ใช้เงินงบประมาณให้คุ้มค่า ผมขอเสนอท่านประธานให้แต่งตั้งสมาชิกเพื่อควบคุมดูแลในแต่ละโครงการ ให้บรรลุวัตถุประสงค์ เป้าหมาย และความต้องการ ผมไม่อยากเจอกรณีที่ทำออกมาแล้วไม่มี ขอรบกวนท่านสมาชิกสภาตรงนี้ ทานลองดูว่าโครงการไหนตรงกับเขตพื้นที่ของท่านก็ให้ท่านไปดูแล อีกเรื่องผมคิดว่าสถานการณ์ต่อจากนี้จะแย่ลงเรื่อยๆ ผมก็เป็นห่วงเรื่องความปลอดภัยเกี่ยวกับทรัพย์สินของประชาชน อีกอย่างที่ผมอยากฝากให้ท่านประธานสภาทำคือช่วยจัดเวรยามให้กับสมาชิกสภาเพื่อดูแลประชาชนในพื้นที่ให้ทั่วถึง ถึงแม้จะมี อพปร.อยู่แล้ว แต่ถ้าหากช่วยกันหลายๆฝ่าย ก็จะได้ทั่วถึงทุกพื้นที่ เรื่องสุดท้ายทางสมาชิกสภาจะใช้ห้องกิจการสภา เพื่อจะมาพูดคุยปรึกษา ผมขอให้ทางสำนักปลัดช่วยจัดห้องให้ทางสภาด้วย

นายกิตติ บัวสมุย - ขอบคุณท่านตรีวิทย์ เชิญท่านรองยงยุทธ

- 11 -

นายยงยุทธ พิริยสถิต - ขอบคุณท่านสมาชิกสภา ที่ช่วยดูแลในพื้นที่ของท่าน หากในพื้นที่ของท่านมีปัญหาอะไร อยากปรับปรุงพัฒนาอะไร สามารถเรียนแจ้งกับทางผู้บริหารเพื่อปรึกษาหารือแก้ปัญหาและพัฒนาในพื้นที่ของท่านได้ ส่วนเรื่องการแจกเครื่องบริโภคในรายที่ตกหล่นผมได้ปรึกษากับทางสำนักปลัดแล้วว่า เมื่อเสร็จจากรอบนี้แล้ว ก็จะมีการเปิดรับอีกรอบ ขอขอบคุณเพื่อนสมาชิกที่ได้หยิบเรื่องนี้เข้าในที่ประชุม ขอบคุณครับ

นายกิตติ บัวสมุย - เชิญท่านสมาชิกครับ

นายอดิศักดิ์ ฐิตวัฒนกุล - เรียนท่านประธานสภา ท่านคณะผู้บริหาร และเพื่อนสมาชิกทุกท่านครับ ผมขอเรียนแจ้งว่าตอนนี้ถนนสายในวกในช่วงบริเวณร้านม่วงใหญ่มีการชำรุดและมีน้ำท่วมขัง ผมขอเสนอให้มีการปรับปรุงถนนและรางระบายน้ำเพื่อแก้ปัญหาตรงจุดนี้

นายกิตติ บัวสมุย - เชิญท่านสมาชิก

นายโรจน์ศักดิ์ ฟ้าสิริพร - ผมขอฝากเรื่องตะแกรงรางระบายน้ำบริเวณหน้าบ้านผม ซึ่งตอนนี้จากการชำรุดทำให้เกิดอุบัติเหตุอยู่บ่อนครั้ง ก็ขอฝากให้แก้ไขซ่อมแซมด้วย

นายกิตติ บัวสมุย - มีสมาชิกท่านใดมีเรื่องอื่นๆอีกไหมครับ หากไม่มีผมขอเชิญท่านปลัดวิชัย

นายวิชัย นวลนิ่ม - ผมมีเรื่องที่จะขอความเห็นชอบจากสมาชิกสภา ผมได้รับโครงการจากกองทุนอนุรักษ์พลังงานในการจัดทำโครงการอยู่ 3 โครงการ 1.โครงการจัดทำไฟส่องถนนโซล่าเซลล์ 2.โครงการระบบไฟฟ้าภายในสำนักงานโดยใช้ระบบโซล่าเซลล์ 3.โครงการจัดการขยะเสริมกับเตาเผาขยะที่เรามีอยู่ เพื่อให้มีประสิทธิภาพในการกำจัดขยะดีขึ้น โดยขอสนับสนุนงบประมาณจากกองทุนอนุรักษ์พลังงาน ส่วนหนึ่งในระเบียบของกองทุนคือต้องขอความเห็นชอบจากทางสภา ผมจึงนำเรียนในที่ดีโดยไม่ได้ยกเป็นญัตติเพื่อให้ท่านสมาชิกได้ชี้แนะ ทักท้วงครับ เห็นชอบหรือไม่เห็นชอบสามารถแสดงความคิดเห็นได้

นายกิตติ บัวสมุย - เชิญท่านสมาชิกสอบถาม

นายตรีวิทย์ จงจิตต์ - โครงการนี้เป็นของกระทรวงพลังงานใช่หรือไม่ ถ้าจะขอเป็นมติ ผมขอดูรายละเอียดก่อน เพราะตอนนี้สภายังไม่มีรายละเอียดอะไรอยู่ในมือเลย ถ้าจะถามว่าดีหรือไม่ดีก็ไม่สามารถตอบได้ หรือยังขอมติก็ขอให้เข้ามาเป็นญัตติพร้อมรายละเอียดเพื่อขอความเห็นชอบ หรือสมาชิกท่านอื่นมีความเห็นว่าอย่างไรครับ ผมมีแค่นี้

นายยงยุทธ พิริยสถิต - ผมขอเรียนแจ้งต่อที่ประชุมว่า กระทรวงพลังงานได้เสนอโครงการมาให้กับทางเทศบาล ซึ่งได้ประชุมวิดีโอคอนเฟอร์เรนซ์กับทางรองปลัดวิชัย ซึ่งเป็นของเอกชนที่จะนำโครงการมาให้ ผมเองกับคุยกับทางท่านรองปลัดแล้วว่าต้องมีรายละเอียดเพื่อดูข้อดีข้อเสียอย่างไร หากว่าสภาเห็นชอบจะรับโครงการนี้ทางเอกชนที่เสนอมาก็ต้องมาศึกษาความเป็นไปได้และอื่นๆอีก แต่ตอนนี้ที่ทางเทศบาลทำอยู่ก็สมบูรณ์แบบอยู่แล้ว

นายตรีวิทย์ จงจิตต์ - ผมเข้าใจเรื่องงบประมาณประเภทนี้ แต่เรื่องนี้จะให้สภาพิจารณาก็ขอรายละเอียด ทางผู้บริหารก็น่าจะเข้าใจทางสภา ผมเข้าใจดีว่างบประมาณนี้ไม่ใช่ของเทศบาล แต่ผมก็ต้องทราบถึงรายละเอียดของโครงการก่อน

นายชำนาญ จันทร์ชูกลิ่น - ผมขอชี้แจงว่า ผมก็เข้าใจทางสภาที่เมื่อการพิจารณาโครงการลักษณะนี้ก็ต้องมีการดูรายละเอียดถี่ถ้วนก่อน เพราะก่อนหน้านี้ทางเทศบาลเคยเจอมาแล้ว แต่ไม่ได้ตัดบทเสียทีเดียว แต่ขอให้มีรายละเอียดเขามาเสนอก่อน ก็ขอให้ทางเทศบาลศึกษาให้ดีก่อนแล้วจะนำเสนอทางสภาอีกครั้งหนึ่ง

-12-

นายอดิศักดิ์ ฐิตวัฒนกุล - ผมมีความเห็นเดียวกับทางสท.ตรีวิทย์และท่านปลัดชำนาญนะครับว่าควรจะมีรายละเอียดในการพิจารณา

นายกิตติ บัวสมุย - มีสมาชิกท่านใดมีเรื่องอื่นๆอีกหรือไม่

นายนรินทร์ วัฒนปักษ์ - ผมขอชี้แจงเรื่องตะแกรงรางระบายน้ำซอยภู่สิริ เป็นโครงการที่อยู่ในแผนงานอยู่แล้ว แต่ผอ.กองช่างคุยกับผมว่าสามารถใช้งบประมาณจ้างเหมาบริการของทางกองช่างได้เลย ซึ่งจะสามารถจัดการได้พร้อมกับถนนดอนทราย

นายโรจน์ศักดิ์ ฟ้าสิริพร - สามารถจัดการแก้ไขตอนนี้ก่อนได้ไหมครับ เพราะปัญหามันเร่งด่วน

นายนรินทร์ วัฒนปักษ์ - ผมจะแจ้งทางกองช่างให้เข้าไปดูแล้วถ้าสามารถแก้ไขได้ก่อนก็ให้แก้ไขเลย

นายอดิศักดิ์ ฐิตวัฒนกุล - ผมขอเสริมทางท่านรองนายกครับว่า ตะแกรงตรงนั้นหากสามารถเปลี่ยนใหม่ได้เลยก็ควรจะเปลี่ยน เพราะดูไม่แข็งแรงแล้วทำให้เกิดอุบัติเหตุอยู่บ่อยครั้ง

นายนรินทร์ วัฒนปักษ์ - ที่ผมได้คุยกับทางกองช่างไว้คือการเปลี่ยนฝาท่อรางระบายตรงนั้นหมดเลย ถ้ามีความคืบหน้าอย่างไร ผมจะมาแจ้งให้ทราบอีกครั้ง

นายกิตติ บัวสมุย - เชิญท่านวีระพงศ์

นายวีระพงศ์ คำจันทร์ - เรียนท่านประธานที่เคารพ คณะผู้บริหารและเพื่อนสมาชิกสภา โครงการของกระทรวงพลังงาน เมื่อประมาณ 5 ปีที่แล้วก็มาลงที่หาดยาว เขียนในโครงการว่าเพื่อประชาชนที่ไม่มีไฟฟ้าเข้าถึง แต่ตอนนี้ไม่มีประชาชนท่านใดได้รับประโยชน์จากโครงการนั้น แหละอุปกรณ์ที่มาติดตั้งก็ไม่สามารถใช้งานได้ ผมจึงอยากให้ลองพิจารณาให้ดีก่อนที่จะรับโครงการมา

นายกิตติ บัวสมุย - มีท่านสมาชิกท่านใดมีเรื่องอื่นอีกหรือไม่ ถ้าไม่มี ผมขอขอบคุณคณะผู้บริหาร เพื่อนสมาชิกและข้าราชการทุกท่านที่ร่วมประชุม ผมขอปิดประชุม

ปิดประชุมเวลา 10.25 น.

 (ลงชื่อ) เลขานุการสภาเทศบาลฯ

 (นายพงศ์ธร ทองสอน)

 (ลงชื่อ) ประธานสภาเทศบาลฯ

 (นายกิตติ บัวสมุย)

- 13 –

 **คณะกรรมการตรวจรายงานการประชุม**

 (ลงชื่อ) คณะกรรมการตรวจรายงานการประชุม

 (นายกิตติ บัวสมุย)

 (ลงชื่อ) คณะกรรมการตรวจรายงานการประชุม

 (นายสันติ ยวนานนท์)

 (ลงชื่อ) คณะกรรมการตรวจรายงานการประชุม

 (นายณฤทธิ์ สมพลเดช)

 รายงานการประชุมสภาเทศบาลตำบลเกาะพะงัน ได้มีมติรับรองแล้วประชุมสภาสมัย...................

สมัยที่................ประจำปี 2563 เมื่อวันที่.............เดือน................................พ.ศ.2563

 (ลงชื่อ) ประธานสภาเทศบาลฯ

 (นายกิตติ บัวสมุย)